Í maí s.l. fékk Hyndla ehf ásamt Hafrannsóknarstofnun og MATÍS styrk úr AVS-sjóðnum til tveggja ára að fjárhæð kr. 20 milljónir . Styrkurinn er veittur vegna rannsókna á klóblöðku og þróun aðferða við ræktun hennar í eldiskerjum á landi með borholusjó . Þróunarverkefnið mun nýtast við tilraunir með aðrar þangtegundir þegar fram líða stundir . „ AVS rannsóknasjóður í sjávarútvegi starfar á vegum atvinnuvega - og nýsköpunarráðuneytisins . AVS rannsóknasjóður veitir styrki til rannsókna - og þróunarverkefna , sem auka verðmæti sjávarfangs . Skammstöfunin AVS er einmitt til kominn af orðunum " Aukið Verðmæti Sjávarfangs " Styrkir eru veittir til verkefna sem taka á öllum þáttum sjávarútvegs og fiskeldis . Styrkir AVS rannsóknasjóðs eru til hagnýtra rannsókna og ætlaðir einstaklingum , fyrirtækjum , rannsókna - , þróunar - og háskólastofnunum “ Við erum sjóðnum afar þakklát fyrir þá framsýni sem hann sýnir með því að styrkja verkefnið . Í okkar huga , sem stöndum að verkefninu , getur það stuðlað að nýrri atvinnugrein með ræktun þangs og þara með sjálfbærum hætti án þess að gengið verið um of á náttúruleg búsetusvæði sjávarplantna og þeirra lífvera sem þar þrífast , með tínslu og slætti . Nýting þangs og þara og þeirra margvíslegu efna sem í þeim er að finna mun aukast til mikilla muna á næstu árum og áratugum . Háum fjárhæðum er nú varið í rannsóknir og þróun ræktunaraðferða þörunga hjá Evrópusambandinu , Bandaríkjunum , Kanada og víða um heim . Við hjá Hyndlu teljum að á Íslandi séu einstakar aðstæður til ræktunar þörunga vegna legu landsins , ómengaðs umhverfis , hreins sjávar og hreinna og sjálfbærra orkugjafa . Samstarfsaðilum okkar hjá HAFRÓ og MATÍS þökkum við fyrir einkar ánægjulegt og gefandi samstarf og væntum mikils af því á komandi árum . HYNDLA fær rannsóknarleyfi á Reykjanesi Í byrjun júní gerði Hyndla ehf samkomulag við Ríkiseignir f.h . Ríkissjóðs Íslands um rannsóknarleyfi í fjöru Flekkuvíkur - jarðanna Flekkuvík 1 og Flekkuvík 2 á Vatnsleysuströnd . Í samkomulaginu segir m.a. : „ Veitt er rannsóknarleyfi á þara og þörungum í fjöru ofangreindra jarða . Í leyfinu felst taka sýna úr fjörunni til rannsókna og tilrauna . Umrætt landsvæði í fjörunni liggur einungis milli stórstraumsfjöru og stórstraumsflóðs . Ekki er fyrirhugað að þarna verði um neina magntöku á þörungum að ræða heldur aðallega sáðtöku í vísindaskyni fyrir frekari ræktun . Leyfið gildir til ársloka 2020 og möguleiki er á framlengingu leyfisins ef vel gengur . “ Fjaran við Flekkuvík er einstök fyrir hreinleika sinn og fjölbreytni sjávargróðurs . Taka sýna verður gerð í samvinnu við Karl Gunnarsson hjá Hafrannsóknarstofnun þannig að gætt verði ítrustu varfærni og kostgæfni . Samkomulagið er Hyndlu ehf einkar mikilvægt til áframhaldandi rannsókna - og þróunarverkefna . Ríkiseignum er færðar bestu þakkir fyrir ánægjlega samvinnu við að koma samkomulagi þessu í höfn . Strandbúnaðar 2019 Ráðstefna um fiskeldi , skeldýra - og þörungarækt verður haldin á Grand Hótel Reykjavík , dagana 21. - 22. mars . Á ráðstefnunni mun Guðrún Hallgrímsdóttir , matvælaverkfræðingur og stjórnarformaður Hyndlu ehf flytja erindi sem hún nefnir : Inniræktun stórþörunga í borholusjó . Sagt verður frá svörun þörungsins við ljósi og hita , vaxtarhraða og fjölgun í kerjum svo og næstu skrefum . Fjallað var um Hyndlu í sjónvarpsþættinum Landanum á RÚV þann 9. des s.l.